CELEX: 52013PC0313
Language: mt
Date: 2013-05-30
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI tal-Ftehim dwar iż-ŻEE

|
			
		
		
		52013PC0313
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI tal-Ftehim dwar iż-ŻEE /* COM/2013/0313 final - 2013/0163 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex jiġu żgurati
ċ-ċertezza legali u l-omoġenjità meħtieġa tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-UE fil-Ftehim taż-ŻEE
mill-aktar fis possibbli wara l-adozzjoni tiegħu.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz
tad-Deċiżjoni tal-Kumitat Konġunt taż-ŻEE (anness
mad-Deċiżjoni tal-Kunsill proposta) għandu l-għan li
jemenda l-Anness XXI (Statistika) għall-Ftehim taż-ŻEE sabiex
jinkorpora r-Regolament (UE) Nru 70/2012 tal-Parlament Ewropew u tal-Kunsill
tat-18 ta’ Jannar 2012 dwar prospetti tal-istatistika rigward it-trasport ta’
merkanzija bit-triq (riformulazzjoni)[1].
Ir-Regolament
(UE) Nru 70/2012 tal-Parlament Ewropew u tal-Kunsill tat-18 ta’ Jannar
2012 dwar prospetti tal-istatistika rigward it-trasport ta’ merkanzija bit-triq
(riformulazzjoni) huwa inkorporat fil-Ftehim taż-ŻEE b'ċerti
adattamenti għall-Istati ŻEE/EFTA. 
L-adattamenti jikkonċernaw
l-applikabilità għall-Islanda u l-Liechtenstein.
Ir-Regolament
(KE) Nru 70/2012 jirrevoka r-Regolament tal-Kunsill (KE) Nru 1172/98[2], li hu inkorporat fil-Ftehim u
li konsegwentament għandu jiġi rrevokat taħt il-Ftehim
taż-ŻEE. 
Fir-rigward ir-Regolament tal-Kunsill (KE) Nru
1172/98 tal-25 ta’ Mejju 1998 (revokat mir-Regolament (UE) Nru 70/2012) dwar
prospetti tal-istatistika rigward it-trasport ta’ merkanzija bit-triq,
l-Islanda ngħatat deroga totali. Ir-raġuni f’dak iż-żmien
kienet minħabba l-iżolament totali fis-sistema tat-toroq tal-Islanda
fis-sistema tat-toroq Ewropej. Prattikament ma kien hemm l-ebda trasport
bit-triq vetturi involuti fit-trasport internazzjonali ta’ merkanzija bejn
l-Islanda u l-Ewropa. Għal dik ir-raġuni, l-istatistika Islandiża
dwar it-trasport domestiku tal-merkanzija bit-triq ma jżidx xi
informazzjoni ulterjuri Ewropea tal-istatistika dwar it-trasport ta’ merkanzija
bit-triq. Is-sitwazzjoni fl-2012 hija l-istess. Għalhekk ir-Regolament
(UE) Nru 70/2012 m’għandux japplika għall-Islanda.
Ir-raġuni ewlenija li Liechtenstein ma
kienetx eżentata mir-Regolament tal-Kunsill (KE) Nru 1172/98 tal-25 ta’
Mejju 1998 kienet il-preżunzjoni li n-numru ta’ vetturi tat-trasport
bit-triq se jiżdiedu fil-futur, iżda kien il-każ kuntrarju. Kien
hemm tnaqqis sostanzjali fit-trasport tal-merkanzija mill-2005, l-ewwel sena
tal-istħarriġ, sal-2010:
numru ta’ impriżi li minnhom jitnaqqsu
25 %;
numru ta’ vetturi ta’ trasport fuq it-triq li
minnhom jitnaqqsu 19 %;
numru ta’ vettura mgħobbija kilometru li
minnhom jitnaqqsu 32 %;
merkanzija f’tunnellati li minnhom jitnaqqsu
24 %;
tunnellata kilometru li minnhom jitnaqqsu
22 %. 
Fl-2010, il-vetturi tat-trasport bit-triq
tal-Liechtenstein kellhom 491 liċenzji tat-trasport tal-UE. Iżda mhux
il-vetturi kollha iwettqu regolarment operazzjonijiet ta’ trasport
tal-merkanzija bit-triq fit-territorju tal-Istati Membri tal-UE.[3] L-awtoritajiet doganali
Svizzeri jirreġistraw kull vettura tat-trasport li tħalli
ż-żona doganali tal-Isvizzera u l-Liechtenstein. Fis-sena 2010, 458
vetturi tat-trasport differenti ħarġu miż-żona doganali
tal-Isvizzera u Liechtenstein iżda biss 268 vetturi qasmu l-fruntiera
fl-Unjoni Ewropea darba kull ġimgħatejn.
Id-domanda għair-riżultati
tal-istħarriġ hija limitata ħafna. Hemm biss sitt abbonati
għall-pubblikazzjonijiet minn barra l-amministrazzjoni u ftit dawnlowds
tal-pubblikazzjonijiet fuq l-internet. 
Fil-każ tal-istħarriġ dwar
it-trasport ta’ merkanzija bit-triq, m’hemmx bilanċ bejn il-piż fuq
dawk li jwieġbu, l-ispejjeż għoljin
għall-uffiċċju tal-istatistika u l-benefiċċji
fil-livell Ewropew u nazzjonali. Il-valur miżjud ta’ dejta
għall-istatistika Ewropea huwa limitat ħafna u m’hemm l-ebda domanda
domestika għar-riżultati tal-istħarriġ. Dan jikkontradixxi
żewġ prinċipji ewlenin fil-Kodiċi ta’ Prattika
tal-istatistika:
Skont
il-prinċipju 9 tal-Kodiċi ta’ Prattika tal-istatistika l-piż ta’
rappurtar għandu jkun propozjonali għall-bżonnijiet tal-utenti u
ma jistax ikun eċċessiv għal dawk li jieħdu sehem
fl-istħarriġ. Obbligu għal Liechtenstein li jwettaq
l-istħarriġ dwar it-trasport ta’ merkanzija bit-triq mhuwiex konformi
ma’ dan il-prinċipju minħabba li l-piż eċċessiv
għal min iwieġeb mhuwiex proporzjonat mad-daqs żgħir ħafna
tal-interess tal-utenti għal din id-dejta.
Skont prinċipju 11 tal-Kodiċi ta’
Prattika tal-istatistika, l-istatistika Ewropea jridu jissodisfaw
il-ħtieġa tal-utenti. Minn dan jirriżulta li dejta statistika li
la tirrispondu għall-ħtieġa fil-livell Ewropew u lanqas
fil-livell nazzjonali m'għandhiex tinġabar. 
Fid-dawl ta’ dan, saret diskussjoni ma’
rappreżentanti tal-Eurostat u DĠ Move u l-Liechtenstein f’laqgħa
fil-Lussemburgu fil-21 ta’ Frar 2013, fuq test ta’ adattament skont liema
Regolament (UE) Nru 70/2012 m'għandux japplika għal-Liechtenstein
sakemm l-għadd ta’ vetturi għat-trasport tal-merkanzija
rreġistrati fil-Liechtenstein tli regolarment iwettqu operazzjonijiet ta’
trasport tal-merkanzija bit-triq fit-territorju tal-Istati Membri
taż-ŻEE (b’hekk barra t-territorju doganali Svizzera-Liechtenstein)
ma jaqbiżx l-400 vettura. 
Biex l-Eurostat tkun tista’ tagħmel
monitoraġġ fuq numru ta’ vetturi tat-triq għat-trasport
tal-merkanzija rreġistrati fil-Liechtenstein li regolarment iwettqu
operazzjonijiet ta’ trasport tal-merkanzija bit-triq fit-territorju tal-Istati
Membri taż-ŻEE, l-adattament barra minn hekk jipprevedi obbligu
għal Liechtenstein li tisottometti kull sena dan in-numru lill-Eurostat.
Billi Liechtenstein tirċievi dawn in-numri mill-Isvizzera (kif imsemmi
hawn fuq l-awtoritajiet doganali Żvizzeri jirreġistraw kull vettura
tat-trasport li tħalli ż-żona doganali tal-Isvizzera u
l-Liechtenstein) b’xi xhur dewmien, l-iskadenza għas-sottomissjoni ta’
dawn in-numri lill-Eurostat għandha tkun l-aħħar ta’ April wara
s-sena li għaliha n-numri jirreferu.
Għall-fini tal-adattament, it-terminu
“regolarment” huwa ddefinit bħala “li jħallu t-territorju tal-Unjoni
Doganali Svizzera-Liechtenstein lejn l-UE aktar minn darbtejn fix-xahar”.
Għall-każ li l-għadd ta’
vetturi tat-triq għat-trasport tal-merkanzija rreġistrati
fil-Liechtenstein li regolarment iwettqu operazzjonijiet ta’ trasport
tal-merkanzija bit-triq fit-territorju tal-Istati Membri taż-ŻEE
jaqbeż l-400 vettura u r-Regolament (UE) Nru 70/2012 isir applikabbli
għal-Liechtenstein, l-adattament jiċċara (f’konformità ma’ dak
li ġie previst s’issa fir-rigward tar-Regolament (KE) Nru 1172/98 u
minħabba r-raġunijiet enfasizzati hawn fuq) li l-metodu ta’ ġbir
ta’ dejta għandu jiġi adattat għall-karatteristiċi
strutturali tat-trasport bit-triq fil-pajjiż, bi ftehim mal-Eurostat.
B’mod partikolari, il-Liechtenstein jista’ jibgħat dejta li jkopru biss
vetturi li regolarment iwettqu operazzjonijiet ta’ trasport tal-merkanzija
bit-triq fit-territorju tal-Istati Membri taż-ŻEE.
3.           ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li, fuq
proposta mill-Kummissjoni, il-Kunsill jistabbilixxi l-pożizzjoni li
għandha tiġi adottata f'isem l-Unjoni dwar Deċiżjonijiet
bħal dawn. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2013/0163 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha tiġi adottata,
f'isem l-Unjoni Ewropea,
fil-Kumitat Konġunt taż-ŻEE
dwar emenda għall-Anness XXI
tal-Ftehim dwar iż-ŻEE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 338(1),
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[4],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[5]
(“il-Ftehim taż-ŻEE”) daħal fis-seħħ fl-1 ta' Jannar
1994.
(2)       Skont l-Artikolu 98
tal-Ftehim taż-ŻEE, il-Kumitat Konġunt taż-ŻEE jista'
jiddeċiedi li, jemenda, inter alia, l-Anness XXI tiegħu.
(3)       L-Anness XXI
għall-Ftehim taż-ŻEE fih dispożizzjonijiet u
arranġamenti speċifiċi rigward l-istatistika
(4)       Ir-Regolament (UE) Nru
70/2012 tal-Parlament Ewropew u tal-Kunsill tat-18 ta’ Jannar 2012 dwar
prospetti tal-istatistika rigward it-trasport ta’ merkanzija bit-triq
(riformulazzjoni)[6]
għandu jiġi inkorporat fil-Ftehim taż-ŻEE b'ċerti
adattamenti għall-Istati ŻEE/EFTA.
(5)       Ir-Regolament (KE)
Nru 70/2012 jirrevoka r-Regolament tal-Kunsill (KE) Nru 1172/98[7], li hu inkorporat fil-Ftehim u
li konsegwentament għandu jiġi rrevokat taħt il-Ftehim.
(6)       Għalhekk,
l-Anness XXI tal-Ftehim taż-ŻEE għandu jiġi emendat
kif xieraq.
(7)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta' Deċiżjoni li jinsab mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tal-Anness XXI għall-Ftehim taż-ŻEE
għandha tkun ibbażata fuq l-abbozz ta' Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni.
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
Anness
Abbozz
DEĊIŻJONI
TAL-KUMITAT KONĠUNT TAŻ-ŻEE 
Nru
ta’
li
temenda l-Anness XXI (Statistika) għall-Ftehim ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b’mod partikolari
l-Artikolu 98 tiegħu,
Billi:
(1)                   
Ir-Regolament (UE) Nru 70/2012 tal-Parlament
Ewropew u tal-Kunsill tat-18 ta’ Jannar 2012 dwar prospetti
tal-istatistika rigward it-trasport ta’ merkanzija bit-triq (riformulazzjoni)[8] għandu jiġi inkorporat
fil-Ftehim taż-ŻEE
(2)                   
Ir-Regolament (KE) Nru 70/2012 jirrevoka
r-Regolament tal-Kunsill (KE) Nru 1172/98[9],
li hu inkorporat fil-Ftehim u li konsegwentament għandu jiġi rrevokat
taħt il-Ftehim.
(3)                   
L-Anness XXI għall-Ftehim ŻEE għandu
għalhekk jiġi emendat skont dan,
ADOTTA DIN ID-DEĊIŻJONI:
Artikolu 1
It-test tal-Punt 7f (Regolament tal-Kunsill
(KE) Nru 1172/98) tal-Anness XXI għall-Ftehim taż-ŻEE
għandu jiġi mibdul b'li ġej:
‘32012 R 0070: Ir-Regolament (KE)
Nru 70/2012 tal-Parlament Ewropew u tal-Kunsill tat-18 ta’ Jannar 2012
dwar il-prospetti tal-istatistika rigward it-trasport tal-merkanzija bit-triq
(riformulazzjoni) (ĠU L 32, 3.2.2012, p. 1):
Għall-finijiet ta’ dan il-Ftehim,
id-dispożizzjonijiet tar-Regolament jinqraw bl-adattamenti li ġejjin:
(a)         
Dan ir-Regolament ma japplikax għall-Islanda. 
(b)         
 Dan ir-Regolament ma japplikax għal
Liechtenstein, sakemm in-numru ta’ vetturi għat-trasport tal-merkanzija
bit-triq irreġistrati fil-Liechtenstein, li regolarment iwettqu
operazzjonijiet ta’ trasport tal-merkanzija bit-triq fit-territorju tal-Istati
Membri taż-ŻEE, ma jaqbiżx l-400 vettura. 
 Għal dak l-għan, il-Liechtenstein
għandha kull sena, l-aktar tard sal-aħħar ta’ April wara s-sena
li għaliha jirrelata n-numru, tippreżenta lill-Eurostat in-numru ta’
vetturi għat-trasport tal-merkanzija bit-triq irreġistrati
fil-Liechtenstein li regolarment iwettqu operazzjonijiet ta’ trasport
tal-merkanzija bit-triq fit-territorju tal-Istati Membri taż-ŻEE.
Regolarment f’dan il-kuntest għandu jinftiehem bħala tluq Doganali
Svizzera-Liechtenstein lejn l-UE aktar minn darbtejn fix-xahar.
 Malli dan ir-Regolament ser japplika għal
Liechtenstein, il-metodu ta’ ġbir ta’ dejta għandu jiġi adattati
għall-karatteristiċi strutturali tat-trasport bit-triq
fil-pajjiż, bi ftehim mal-Eurostat. B’mod partikolari, il-Liechtenstein
jista’ jibgħat dejta li jkopru biss vetturi li regolarment iwettqu
operazzjonijiet ta’ trasport tal-merkanzija bit-triq fit-territorju tal-Istati
Membri taż-ŻEE.
Artikolu 2
It-testi tar-Regolament (UE) Nru 70/2012
bil-lingwa Islandiża u b’dik Norveġiża, li għandhom
jiġu ppubblikati fis-Suppliment taż-ŻEE ta’ Il-Ġurnal
Uffiċjali tal-Unjoni Ewropea, huma awtentiċi.
Artikolu 3
Din id-Deċiżjoni tidħol
fis-seħħ f'[…], dment li jkunu saru n-notifiki kollha, skont
l-Artikolu 103(1) tal-Ftehim dwar iż-ŻEE[10].
Artikolu 4
Din id-Deċiżjoni għandha
tiġi ppubblikata fis-Sezzjoni taż-ŻEE ta’ Il-Ġurnal
Uffiċjali tal-Unjoni Ewropea, u fis-Suppliment taż-ŻEE
tiegħu.
Magħmul fi Brussell,.
Għall-Kumitat
Konġunt taż-ŻEE
Il-President
            
            
Is-Segretarji
tal-Kumitat Konġunt taż-ŻEE

[1]               ĠU
L 32, 3.2.2012, p. 1.
[2]               ĠU
L 163, 6.6.1998, p. 1.
[3]               Nota:
Kif titlob il-liġi Svizzera, vetturi rreġistrati fil-Liechtenstein
għandhom ikollhom liċenzja rreġistrata fl-UE, anki jekk dawn
joperaw biss fi ħdan it-territorju tal-Unjoni Doganali
Svizzera-Liechtenstein, in-numru ta’ vetturi rreġistrati fil-Liechtenstein
li jwettqu operazzjonijiet ta’ trasport tal-merkanzija bit-triq fit-territorju
tal-UE ma jikkorrispondix ma’, u huwa konsiderevolment iżgħar,
mill-għadd ta’ liċenzji rreġistrati fl-UE.
[4]               ĠU
L 305, 30.11.1994, p. 6.
[5]               ĠU
L 1, 3.1.1994, p. 3. 
[6]               ĠU
L 32, 3.2.2012, p. 1.
[7]               ĠU
L 163, 6.6.1998, p. 1.
[8]               ĠU
L 32, 3.2.2012, p. 1.
[9]               ĠU
L 163, 6.6.1998, p. 1.
[10]             [L-ebda rekwiżiti kostituzzjonali ma huma
indikati.] [Rekwiżiti kostituzzjonali indikati.]